**ELŐTERJESZTÉS**

**Körmend város Önkormányzata Képviselő-testülete 2016. február 24-i ülésére**

**Tárgy:** volt zártkerti ingatlanok művelés alóli kivétele

Tisztelt Képviselő-testület!

Körmend város Önkormányzata számos, egykoron zártkertként ismert ingatlantulajdonnal bír, mely ingatlanok főleg a Rába partján helyezkednek el, és hobbitevékenységre szolgálnak.

Az ingatlannyilvántartásról szóló 1997. évi CXLI. törvény értelmében

**“89/A. §**[**313**](http://net.jogtar.hu/jr/gen/hjegy_doc.cgi?docid=99700141.TV#lbj312id93d8)(1) A tulajdonos - e törvény végrehajtására kiadott rendeletben meghatározottak szerint - 2016. december 31-ig kérheti az ingatlan-nyilvántartásban zártkertként nyilvántartott ingatlana (a továbbiakban: zártkerti ingatlan) művelési ágának művelés alól kivett területként történő átvezetését.

(2) A zártkerti ingatlan művelési ágának művelés alól kivett területként történő átvezetése a zártkerti ingatlan meghatározott részére is kérhető. Ez esetben a zártkerti ingatlant meg kell osztani.”

A törvény nem köti feltételhez a kivonást. A kivonás lehetősége egyszeri és csak határozott időre -2016. év végéig szól.

A kivonás az Önkormányzat számára kivánatos, mivel az ezen ingatlanokkal való rendelkezést lényegesen megkönnyíti. A művelésből való kivonás díjmentes.

Kérem a Testületet, hogy a határozati javslatban foglaltakat támogatni szíveskedjék.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy az ingatlannyilvántartásról szóló 1997. évi CXLI. törvény 89/A.§ (1) bekezdés alapján kezdeményezi az önkormányzati tulajdonú, egykoron zártkerti megjelölésű ingatlanok mezőgazdasági művelés alól történő kivonását.

A Képviselő-testület felhatalmazza a polgármestert az ehhez szükséges kérelmek benyújtására.

Körmend, 2016. február 16.

**Bebes István**

**polgármester**